**Centar za monitoring i istraživanje CeMI**

**u partnerstvu sa  Centrom za demokratiju i ljudska prava (CEDEM)**

u okviru projekta “Reforma pravosuđa: Unaprjeđivanje kapaciteta organizacija civilnog društva u doprinosu očuvanju integriteta pravosuđa”, koji je finansiran od strane Evropske unije, kroz program pretpristupne podrške (IPA), raspisuju

**KONKURS**

za dodjelu malih grantova nevladinim organizacijama sa ciljem davanja podrške dostizanju većeg nivoa demokratije i vladavine prava u Crnoj Gori, sa fokusom na reformu pravosuđa

Prijedloge projekata vrijednosti od 5.000,00 eura do 8.000,00 eura možete dostaviti najkasnije do **20. novembra 2018. godine (23:59h)**. Ukupan budžet za raspodjelu sredstava iznosi 48.000,00 eura. Projekti će biti sprovedeni u cilju davanja podrške aktuelnoj reformi pravosuđa u Crnoj Gori kroz povećanje učešća civilnog sektora u praćenju suđenja i/ili procesu kreiranja politika, čime će se unaprijediti nivo profesionalizma i integriteta u pravosuđu.

Pravo učešća na ovom konkursu imaju NVO organizacije registrovane u skladu sa Zakonom o nevladinim organizacijama koje ispunjavaju sljedeće kriterijume:

* **da su registrovane kao udruženja građana najmanje godinu dana prije isteka roka za dostavljanje prijedloga projekata na ovom konkursu;**
* **da imaju sjedište u Crnoj Gori;**
* **da su direktno odgovorne za pripremu i upravljanje projektom, sa partnerima (ukoliko su predviđeni projektom), a ne da nastupaju kao posrednici;**
* **da imaju godišnji promet veći od 10.000 EUR (u slučaju da je u pitanju dio programa za izgradnju kapaciteta).**

Pojedinci, političke stranke, međunarodne i strane organizacije, vladine institucije, vjerske zajednice nemaju pravo učešća na ovom konkursu. Takođe, korisnici, koji su potpisali ugovore u okviru IPA CSF  konkurs za podnošenje prijedloga projekata (EuropeAid/135998/DD/ACT/ME) nijesu prihvatljivi podnosioci zahtjeva za ovaj konkurs.

Za prijavu na konkurs je potrebno popuniti:  Od podnosilaca se traži da dostave ispunjen **prijavni paket**, kojeg čine: [Prijavni formular](http://cemi.org.me/wp-content/uploads/2018/09/IPA-Prijavni-formular-2017-1-1.doc), [Prijedlog budžeta](http://cemi.org.me/wp-content/uploads/2018/09/IPA-Aneks-II-Budzet-2017.xls-1-1.xlsx) i [Matrica logičkog okvira](http://cemi.org.me/wp-content/uploads/2018/09/IPA-Aneks-I-Matrica-logickog-okvira-2017-1-1-1-1.doc). Prije popunjavanja ovih formulara pročitati [Vodič](http://cemi.org.me/wp-content/uploads/2018/09/Vodic.docx) u kojem se mogu naći informacije o uslovima za prijavu i detaljnom opisu aktivnosti koje će biti podržane ovim konkursom. Sve informacije i formulari za prijavu nalaze se na sajtovima NVO CeMI i partnera NVO CEDEM: [www.cemi.org.me](http://www.cemi.org.me/), <https://www.cedem.me/en/>.

**Projekat – Reforma pravosuđa: Unaprjeđivanje kapaciteta organizacija civilnog društva u doprinosu očuvanju integriteta pravosuđa**

**Broj ugovora 2017/388-367**